procesaur/Wiki.mk huggingface dataset:
Гудено

Гуден (|Gudenåen или ''da'') — река на полуостровот Јитланд во Данска, најголга во земјата. Долга е 176 км, а сливот зафаќа површина од 2.643 км². Тече од Тинет Крат во подрачјето на Вајле, помеѓу Северно Снеде и Теринг-Улдум, па сè Рандерскиот фјорд во Рандерс. Течението главно се движи по средишниот дел на Данска и минува низ група езера, каде спаѓаат Сминге, Силкеборг, Брас, Боре, Јул, Бик, Рие Меле, Гуден, Мосе, Вестбирк и Налдал.
Реката настанала пред 15.000 години, чие коритото го издлабиле мразот и ледничките водотеци во текот на последното ледено време. Порачието е дом на разни ови животни.
1 Поврзано
* Географија на Данска
Бад Вилснак/Вајзен

Бад Вилснак/Вајзен (|Bad Wilsnack/Weisen) — општинска заедница во округот Пригниц, во Бранденбург, Германија. Нејзиното седиште е во Бад Вилснак.
Општинската заедница Бад Вилснак/Вајзен се состои од следниве општини:
# Бад Вилснак
# Брезе
# Легде/Квицебел
# Риштет
# Вајзен
Тирол (покраина)

Тирол (германски:Tirol, италијански:Tirolo е една од деветте сојузни покраини во Република Австрија. Зафаќа површина од 12.647 квадратни километри и население од 709.919 со густина на населението од 55 жители/км2.
1 Географија
Тирол го зафаќа западниот дел на Австрија и се граничи со:
*на север - Германија
*на исток - Салцбург
*на југоисток - Корушка
*на запад - Предарлска
*на југ - Италија
Единствено територијата на оваа покраина е поделена на два дела: Поголемиот Северен Тирол и помалиот Источен Тирол. Меѓусебната раздалеченост изнесува 20 километри, а ги разделува италијанската покраина Јужен Тирол.
2 Природни одлики
По површина, Тирол е петта по големина покраина во Австрија. Според релјефот, е планинско подрачје во срцето на Алпите. Средишниот дел на покраината е низински низ кој тече реката Ин, додека пак во Источен Тирол тече реката Драва. Климата во поголемиот дел е континентална, а во повисоките делови е планинска.
3 Население
Населението брои околу 710.000 жители и е петта покраина по населеност. Густината изнесува 55 жители/км2 што е понизок од просекот на државно ниво. Етничкиот состав го сочинуваат мнозинството Австријци и во поново време има значително доселување на луѓе од државите на поранешна Југославија и Турци.
Загатка на Фелдштајн и Хориока

Загатката на Фелдштајн и Хориока се однесува на високата корелација помеѓу домашното штедење и инвестициите во услови на меѓународна подвижност на капиталот.
1 Дефиниција на загатката
Во услови на слободно движење на капиталот во меѓународни размери, инвестициите во една земја не би требало да бидат зависни од домашното штедење, бидејќи домашните инвеститори имаат слободен пристап до странски капитал од кој можат да ги финансираат инвестициите. Оттука, поради можноста домашните инвестиции да бидат финансирани со странски капитал, врската помеѓу домашното штедење и инвестициите би требало да бида слаба.
Сепак, во еден труд, објавен во 1980 година, економистите Мартин Фелдштајн и Чарлс Хориока, по емпириски пат, утврдиле дека постои многу висока корелација помеѓу домашното штедење и инвестициите, која ја толкувале како доказ за ниска подвижност на капиталот во меѓународни размери. Имено, со помош на регресија врз основа на примерок од неколку земји на ОЕЦД, Фелдштајн и Хориока утврдиле силна врска (речиси во однос 1:1) помеѓу домашното штедење и инвестициите. Ваквиот резултат бил изненадувачки и претставувал загатка, имајќи ја предвид меѓународната подвижност на капиталот, т.е. можноста капиталот слободно да се движи од една во друга земја. Поради тоа, овој емпириски резултат бил наречен „''Загатката на Фелдштајн и Хориока''“.
2 Емпириски истражувања на Загатката на Фелдштајн и Хориока
По објавувањето на трудот на Фелдштајн и Хориока, бројни економисти спроведувале истражувања врз основа на податоци за различни земји, во различни временски периоди и со примена на различни методи, со цел да ја испитаат врската помеѓу домашното штедење и инвестициите. Притоа, добиените резултати од овие истражувања може да се поделат во три групи:
# некои економисти утврдиле висока врска помеѓу штедењето и инвестициите и ги потврдиле резултатите на Фелдштајн и Хориока,
# други економисти утврдиле многу ниска врска помеѓу штедењето и инвестициите, со што го негирале постоењето на загатката,
# најпосле, некои економисти ја потврдиле високата врска помеѓу домашното штедење и инвестициите, но тој резултат не го толкувале како доказ за ниската меѓународна подвижност на капиталот. Според нив, дури и при постоење на совршена подвижност на капиталот, постојат одредени фактори кои ги поврзуваат домашното штедење и инвестициите, како што се: големината на земјата, степенот на развиеност, ефектот на Европската унија, државната интервенција итн.
3 Загатката на Фелдштајн и Хориока во Македонија
Испитувањето на поврзаноста на домашното штедење и инвестициите во Македонија покажало дека врската помеѓу овие променливи е прилично силна, т.е. од секоја дополнителна заштеда во износ од 100 денари, дури 65,5 денари се инвестираат во македонската економија. Овој резултат покажува дека постои одредена подвижност на капиталот, но ја потврдува загатката на Фелдштајн и Хориока.
Предарлска

Предарлска или Форарлберг (|Vorarlberg, |Predarlska) — една од сојузните покраини во Република Австрија, која се наоѓа во нејзиниот краен западен дел. Има население од околу 370.000 жители. Главен град е Брегенц.
=Положба=
Предарлска го зазема крајниот западен дел на Австрија. Покраината се граничи со:
*север - Германија
*исток - Тирол
*југ и запад - Швајцарија
*југозапад - Лихтенштајн
=Географија=
Зафаќајќи поовршина од 2.601 квадратен километар, таа е осма по големина покраина во Австрија. Според релјефот, најголем дел зафаќаат планините, во случајов Алпите, додека пак во западниот дел на покраината е долината на реката Рајна, на 400 - 600 м.н.в. Климата, поради планинските предели е во најголем дел континентална, само на повисоките предели е планинска, додека пак покрај долината на Рајна е малку поблага. Водите играат значаен дел во Предарлска, најмногу реката Рајна, и секако, на север големото значајно Боденско Езеро.
Дрим

Дрим (|Drini) — најдолга река во Албанија, со вкупна должина од 335 км. Има две растоки, од кои едната оди право во Јадранското Море, а другата во реката Бојана („Буна“ во Албанија).
1 Настанок
Дрим настанува со слевање на Црн Дрим што извира во Струга и Бел Дрим кај Кукс во источна Албанија. Од ова место до вливот во Јадранското Море, Дрим е долг 160 км. Меѓутоа, доколку се мери од изворот на Бел Дрим, реката е долга цели 335 км — со тоа најдолгата река во Албанија. Црн Дрим истекува од Охридското Езеро во Струга и тече низ Македонија и Албанија. Бел Дрим извира во планината Жлеб, (северно од Пеќ во Метохија) тече кон Албанија.
2 Течение
Од Кукс, Дрим тече низ северна Албанија, и тоа прво кај Хас, па низ Спас, Мси и Фиерз. Кога ќе навлезе во Метохија, се спушта во јужен правец. Потоа влегува во ниската Скадарска Рамнинца и се двои на два ракава. Едниот се влева во Дримскиот Залив (''sq'') на Јадранското Море југозападно од градот Леска. Другиот се влева во реката Бојана кај тврдината Розафа. Иако е пократок, овој ракав што завршува во Бојана се нарекува „Голем Дрим“ (''sq'') бидејќи е многу пополноводен. Сè до 1858 г. во морето се влевал и Голем Дрим, но таа година настанала поплава што го пренасочила кон Бојана. Овој дел е многу широк и носи големи количества вода (320 м³/с), дотолку што фигурира како езеро на некои карти. По ова место, продолжува на југ и минува низ Бушат, Маб, Гајдар, Леска и Медово. Јужно од Меска навлегува во ниско плавно поречие, низ мочуришта, па завршува во Јадранското Море.
3 Стопанска важност
Дрим игра многу важна улога во албанското стопанство како главен извор хидроенергија. Трите брани на реката произведуваат речиси сета струја во земјата. Најголемо вештачко езеро е Фиерза (73 км<sup>2</sup>), а по него следува Вау и Дејс (25 км<sup>2</sup>).
4 Наводи
*''Мала Просветина енциклопедија'', III изд. (1985); Просвета; ISBN 86-07-00001-2
* Јован Ђ. Марковић (1990): ''Енциклопедијски географски лексикон Југославије''; Свјетлост-Сарајево; ISBN 86-01-02651-6
5 Поврзано
* Бел Дрим
* Црн Дрим
* Бојана
*Дримски Залив
Ленцен-Елбталауе

Ленцен-Елбталауе (|Lenzen-Elbtalaue) — општинска заедница во округот Пригниц, во Бранденбург, Германија. Нејзиното седиште е во Ленцен (Елба).
Општинската заедница Ленцен-Елбталауе се состои од следниве општини:
# Кумлозен
# Ланц
# Ленцен (Елба)
# Ленцервише
Висорамнина

Висорамнина или плато — рамнина или благо брановидна област на повисоки места, обично над 200 м.
Најголеми висорамнини во Македонија се Витачево, Мариово и Пелагонија, од кои за типична се смета само Витачево.
1 Настанок
Настанокот на висорамнините може да се должи на повеќе геотектонски процеси, including надигање на вулканска магма, избивање на лава и ерозија од вода и ледници. Магмата надоаѓа во обвивката и го надига карпестото тло, со што големите рамни површини се издигаат во височина. Висорамнината може да настане и од лавата што излегува и се шири од пукнатините во кората. Друг начин на образување е по пат на ерозија во планинските венци предизвикана од ледници. Водата исто така може да предизвика ерозија на планините, зарамнувајќи ги.
2 Видови висорамнини
Висорамнините се делат според нивното окружување. Постојат следниве видови:
*меѓупланинска висорамнина — околена со планини: овој тип на висорамнини се највисоки во светот. Таква е Тибетската Висорамнина.
*пиемонтска висорамнина — од една страна граничи со планини а од другата со низина или море. Потекнува од ваквиот релјеф, својствен за регионот Пиемонт во северозападна Италија.
*континентална висорамнина — обиколена од сите страни со рамници и мориња.
*вулканска висорамнина — настануваат со вулканска активност. Таков пример е висорамнината Витачево.*расцепкана висорамнина — мошне разронета висорамнина, испресечена со реки и тесни долини.
3 Најголеми висорамнини во светот
Најголема и највисока висорамнина во светот е Тибетската Висорамнина, наречена „покривот на светот“. Зафаќа површина од 2.500.000 км<sup>2</sup> и има просечна надморска височина од 5000 м.
Втора по големина е Деосај во покраината Гилгит-Балтистан, Пакистан. Има просечна висина од 4.114 м.
На трето место се наоѓа Поларната Висорамнина (Антарктичка Висорамнина), што го опфаќа најголемиот дел од средиштето на Антарктикот. Тука нема планини, туку само огромни купишта мраз од по 3000 м.
Најголема во Европа е висорамнината Хардангервида во Норвешка.
Најголема висорамнина во Северна Америка, Колорадо, со површина од 337.000 км<sup>2</sup>. Колорадо, Јута, Аризона и Ново Мексико.
4 Поврзано
* Горски крај
* Океанска висорамнина
* Тепуи
* Туја
Бад Вилснак

Бад Вилснак (|Bad Wilsnack) — град во округот Пригниц, во сојузната покраина Бранденбург, Германија. Се наоѓа на половина пат помеѓу Берлин и Хамбург. Од 1928 бил официјално признаен како бањски град и тогаш го добил претставката „Бад“ што означува бања, додека претходно бил познат едноставно како Вилснак.
1 Преглед
Градот станал одредиште за поклонение откако бил запален во 14 век во текот на продорот на Хајнрих фон Билов. Се верувало дека во 1383 некои гости го преживеале пожарот, но се појавиле целите крвави. Светата крв на Вилснак била признаена кога бискупот Дитрих Ман од Хафелберг заминал да ги освети гостите како претпазливост и едниот од нив бил прекриен од крв. Јан Хус и Никола Кузански подоцна го обесхрабрувале поклонението во Вилснак, ставајќи ја под прашање природата на овие чуда и сомневајќи се во измама.
Бројни посетители дошле на поклонение во градот (кој бил повторно изграден) за да ги видат чудесните гости; нивните приходи овозможиле градот да ја изгради големата црква Св. Никола за нивно обожување, поголема градба која била потребна во парохијата. Оние кои оделе на поклонение во Вилснак купувале бакарен накит за да означат дека го посетиле местото. Овие амблеми биле во форма на тројцата гости поврзани заедно. Видени на бројни средновековни слики, предметите биле ископувани од археолошки наоѓалишта во околината. Бројките од поклонението биле конкуренција на оние во Сантјаго де Компостела во Шпанија. И покрај контроверзноста, поклонението продолжило до 1558, кога гостите биле уништени во текот на протестантската Реформација.
Приказната за крвавите гости била изрезбана во низа дрвени предмети во текот на средниот век. Градот ја користел сликата на итните пари кои биле печатени и издадени во текот на кризата со инфлацијата во 1920-тите.
Квантна информатика

Кватна информатика — научна област што се занимава со информатиката како зависна од квантните појави во физиката. Опфаќа теоретска проблематика во пресметковните модели, и поекспериментални теми во квантната физика како прашањето што може да се прави со квантната информација.
Ги подразбира следниве полиња:
* Квантни сметачи — се занимава со прашањето како и дали може да се создаде квантен сметач и какви алгоритми би можеле да ја искористат таа способност (погл. квантен алгоритам)
* Квантна теорија на пресметковната сложеност
* Квантна криптографија и нејзиното воопштување — квантното општење
* Кватна исправка на грешки
* Сложеност на квантното општење
* Квантна заплетканост (информтеориски пристап)
* Квантно густо шифрирање
* Квантна телепортација добро позната постапка со квантните информации, каде со доверба од една точка се пренесува непозната квантна состојба на друга далечна точка, притоа поништувајќи ја првобитната состојба.
1 Поврзано
* Квантна физика
* Тунелски ефект
2 Наводи
* Nielsen, M.A. and Chuang, I.L. ''Quantum computation and quantum information''. Cambridge University Press, 2000.
Кумлозен

Кумлозен (|Cumlosen) — општина во округот Пригниц, во Бранденбург, Германија.
1 Историја
Помеѓу 1945 и 1990, Кумлозен служел како источногермански граничен премин за внатрешниот пловен сообраќај на реката Елба. Преминот бил отворен за товарни пловила кои се движеле помеѓу Чехословачка, советската окупациска зона во Германија (до 1949, потоа Германска Демократска Република или Западен Берлин и британската окупациска зона (до 1949) и потоа Сојузна Република Германија. Сообраќајот бил предмет во одредбите на меѓузонскиот сообраќај, а тој помеѓу Западна Германија и Западен Берлин бил предмет на специјални одредби на Договорот за премин од 1972.
Ленцен (Елба)

Ленцен (Елба) (|Lenzen (Elbe)) — мал град во округот Пригниц, во сојузната покраина Бранденбург, Германија. Градот претставува административно седиште на општинската заедница Ленцен-Елбталауе.
1 Преглед
Ленцен е сместен близу реката Елба, околу 20 километри северозападно од Витенберге. Бил место на раната победа на Германците над Вендите во 929. Фридрих, гроф на Цолерн, го присвоил од семејството Фон Квицов во 1420 поради нивното учество во востанието на вендското благородништво и му го остапил на Ото фон Блументал. Во 1422 му го одземал и повторно им го вратил на Фон Квицов во 1422.
Грос Панков (Пригниц)

Грос Панков (Пригниц) (|Groß Pankow (Prignitz)) — општина во округот Пригниц, во Бранденбург, Германија. Општината била создадена во 2001 со создавање унија на општини од поранешната општинска заедница Грос Панков/Пригниц и некои од општинската заедница Прицвалк-Ланд. Општинската заедница Грос Панков/Пригниц била распуштена.
Грос Панков е поврзан преку сојузниот автопат Б189 со градовите Прицвалк, Перлеберг, Витенберге и Магдебург.
1 Географија
Општината има 39 села, разместени во 18 единици на општината додека нивното население е дадено во заградите (според 1 март 2010)
2 Галерија
Голема писка

Голема писка (|tibia) е коска која наоѓа под коленото. Заедно со малата писка (|fibula) се зглобуваат и се поврзуваат со бутната коска во горниот дел, а во долниот се поврзуваат со коските на стапалото.
1 Делови
Големата писка е составена од тело и два краја.
*Горниот крај е составен од два кондила — медијален и латерален. На нивните горни страни се наоѓа по една зглобна површина за зглобување со бутната коска, а на долнaта страна од латералниот кондил се гледа мала зглобна површина за зглобување со горниот крај од малата писка.
*Долниот крај од тибијата наликува на пресечена четиристрана пирамида и преку зглобна површина се зглобува со талусот од стапалото. На медијалната страна долниот крај поседува коскен израсток означен како внатрешен глужд (|malleolus medialis). На надворешната страна се наоѓа коскен засек за зглобување со долниот крај од фибулата.
2 Зглобови
Надворешниот зглоб од тибијата се спојува со главата од фибулата во полуподвижeн тибиофибуларен зглоб.
3 Мускули
Најповршински е предниот коленичен мускул (|tibialis anterior) кој поаѓа од горниот крај на тибијата, а завршува во коренот на стапалото. По функција е дорзален флексор и супинатор на стапалото.
4 Галерија
Глома

Глома (|Glomma или ''no'') — најголема и најполноводна река во Норвешка, сместена во јужниот дел на земјата. Долга е 598 км, а сливот зафаќа 13% од територијата на земјата.
1 Географија
Реката извира во Еурсунд кај Рерус во Јужен Тренделаг и се влева во фјордот Ослофјорд кај градот Фредерикстад. Најважна притока е Ворма, која истекува од езерото Мјеса и ѝ се приклучува на Глома кај Нес. Езерото добива значајно количество вода од реката Логен (Гундбрандалслоген), во која се слеваат водотеците на големата долина Гудбрандсдал и така значајно го зголемуваат обемот на Глома.
Поречието е богато со шуми и руда, а полноводноста овозможува лесен превоз на суровините, и затоа претставува значаен стопански чинител во регионот со векови. Денес кај устието се наоѓаат мошне значајни производствени и обработувачки капацитети, потпомогнати од хидроенергетските поволности и доброто пристаниште.
Во најгорните делови на Гломската Долина (Гломадал), реката оди на надморска височина од 500 м (во Естердален) и малку пониско во Гудбрандсдал. Шумската граница од брези се протега на височина од 900 м во Естердален. Над Рерус, шумата е ограничена на тлото од долината.
При утоката во езерото Ејерен кај Фетсунд, Глома ја образува најголемата внатрешна делта во Европа, достигнувајќи ја спротивната страна на езерото по кратка оска.Реката носи огромни количества наноси, кои се експлоатираат за производство на градежни блокови наменети за темели.
2 Име
Во окрузите Естфол и Аксерсхус, реката е позната под обликот ''Glomma'', додека пак во Хедмарк и Јужен Тренелаг, истата се води како ''Glåma'', што воедно се чита малку поинаку. Во далечното минато, се нарекувала ''Glaumr'', што потекнува од старонордискиот поим ''raumr'' = „врева, тресок“.
По реката се наречени неколку места, како што се Гломдал и Гломос.
3 Поврзано
* Список на реки во Норвешка
* Географија на Норвешка
4 Галерија
Штаерска

Штаерска (гер. Steiermark, слов. Štajerska) е една од деветте сојузни покраини во Република Австрија, која се наоѓа во нејзиниот јужен дел. Зафаќа површина од 16.392 квадратни километри и тука живеат околу 1.211.000 жители (2013). Главен град е Грац.
=Положба=
Штаерска го зазема средниот и југоисточниот дел на Австрија. Се граничи со:
*на север - Долна Австрија
*на исток - Градиште
*на југ - Словенија
*на југозапад - Корушка
*на запад - Салцбург (покраина)
*на северозапад - Горна Австрија
=Географија=
Со површина од 16.392 квадратни километри, Штаерска е втора по големина покраина во Австрија. Според релјефот, покраината се дели и тоа јужниот и источниот дел е во склоп на Панонската Низина, а средишниот и северниот дел е во склоп на планинскиот венец на Алпите. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Мура, која течи во средишниот дел на покраината.
=Население=
Со над 1,211 милиони жители и густина на населеност од 74 жители/км2 Штаерска е четврта по бројност покраина во Австрија. Најголемиот дел од населението го сочинуваат Австријци, но има и број на Словенци. Во последните години има и многу доселеници од другите поранешни југословенски републики и од Турција.
Салцбург (покраина)

Салцбург (правилно: ''Залцбург'', |Salzburg) — една од деветте сојузни покраини во Австрија која се наоѓа во средишниот дел на државата. Зафаќа површина од 7.154 квадратни километри и тука живеат над 530.000 жители. Главен град е истоимениот Салцбург.
1 Положба
Салцбург се наоѓа во Средна Австрија и се граничи со:
*на север: Горна Австрија
*на исток: Штаерска
*на југ: Корушка
*на запад: Тирол
*на северозапад: Германија
2 Географија
Со површина од , Салцбург е шеста по големина покраина во Австрија. Според релјефот, ова е планинско место во срцето на Алпите. Само крајниот северен дел е претежно низински со надморска височина под 500 метри. Поради високата надморска висина, климата е претежно континентална, само во највисокиот дел има планинска клима. Во средниот дел на покраината течи реката Залцах, додека пак во источниот дел извираат реките Мура и Енс. Покрај овие водотеци има и многу леднички езера.
Корушка

Корушка (германски: ''Kärnten''; словенечки: ''Koroška'') — една од деветте сојузни покраини во Република Австрија, која се наоѓа во нејзиниот јужен дел. Зафаќа површина од 9.535 квадратни километри и тука живеат околу 560.000 жители. Главен град е Клагенфурт.
1 Местоположба
Корушка го зазема јужниот дел на Австрија. Се граничи со:
*на север - Салцбург
*на исток - Штаерска
*на југ - Словенија
*на југозапад - Италија
*на запад - Тирол
2 Географија
Со површина од 9.535 квадратни километри, Корушка е петта по големина покраина во Австрија. Според релјефот, покраината се наоѓа на планинскиот венец на Алпите, па така овде се наоѓа и највисокиот врв во државата, Гросглокнер, висок 3.798 метри. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Драва, која течи во средишниот дел на покраината.
3 Население
Со над 560.000 жители и густина на населеност од 60 жители/км2 Корушка е шеста по бројност покраина во Австрија. Најголемиот дел од населението го сочинуваат Австријци, но има и значителен број на Словенци. Во последните години има и многу доселеници од другите поранешни југословенски републики и од Турција.
Христијанството во Гамбија

Христијатнството во Гамбија е втората најголема религија во земјата и претставува околу 8 проценти од вкупното население или околу 136.000 Христијани. Гамбија има население од околу 1.705.000 жители - 2009 est.)
Гамбија нема официјална религија, но сепак најголема е Исламот. Околу 90% од населението на Гамбија се Муслимани. Гамбија гарантира слобода на верско изразување.
Христијаните, кои претежно се наоѓаат во јужните и западните делови од земјата, се најмногу припадници на Римокатоличката црква, но има и Протестанти, англиканци, Методисти, Баптисти, Јеховини сведоци и останати христијански групации. Во Гамбија зачестени се браковите меѓу Христијаните и Муслиманите. Во некои делови овие две религии се споени преку анимизмот.
1 Римокатоличка црква
Во 1931 година била основана римокатоличка мисија во Гамбија. Во 1951 година мисијата била промовирана во Апостолска префектура, а во 1957 во бискупија, денес позната како Бискупија на Банџул. Денес има околу 42.000 Католици во државата. Бискупијата е поделена на 56 парохии. Бискуп на Банџул е Роберт Елисон.
2 Англиканска црква
Англиканската црква во Гамбија била основана во 1935. Прв бискуп бил Џон Дели. Териториите на Гамбија, Сенегал и Зелениот ’Рт се дел од Англиканската бискупија на Гамбија. Моментален бискуп е Соломон Тилева Џонсон.
3 Поврзано
* Гамбија
* Религија во Гамбија
* Христијанство
Градиште (Австрија)

Градиште или Бургенланд (|Burgenland; |Gradišće, |Gradiščanska, |Várvidék) — една од деветте сојузни покраини во Република Австрија, која се наоѓа во нејзиниот источен дел. Зафаќа површина од 3.966 квадратни километри и тука живеат околу 285.000 жители. Главен град е Ајзенштат (Железно).
1 Местоположба
Градиште го зазема источниот дел на Австрија. Се граничи со:
*на север — Долна Австрија
*на североисток — Словачка
*на исток — Унгарија
*на југ — Словенија
*на запад — Штаерска
2 Географија
Со површина од 3.966 квадратни километри, Градиште е една од помалите покраини во Австрија. Според релјефот, поголемиот дел е во склоп на Панонската Низина, а мал дел на запад е во склоп на планинскиот венец на Алпите. Климата е претежно континентална. Водите ги застапуваат многу реки и езера, меѓу кои најпознато е Нежидерското Езеро, на границата со Унгарија.
3 Население
Со над 285.000 жители и густина на населеност од Градиште е последна по бројност покраина во Австрија. Најголемиот дел од населението го сочинуваат Австријци, но има и значителен број на Хрвати и Унгарци. Во последните години има и многу доселеници од другите поранешни југословенски републики и од Турција, но не толку како во останатите делови на Австрија.
Христијанството во Коморите

Христијанството во Коморите е малцинска религија. Во државата има околу 4.300 Римокатолици, или 0.5% од населението. Покрај нив, во државата има околу 1.678 Протестанти или 0.25%. Во Морони има Римокатоличка црква и според податоците има барем еден адвентистички храм.
1 Слобода на верско изразување и прогон на Христијаните
Теоретски државата гарантира слобода на верско изразување, но во реалноста Христијаните кои јавно ја искажуваат својата религија се предмет на дискриминација и лишење од основните човекови права, што од самата државата, што од самото општество. Во 2006 година биле уапсени 4 лица во главниот град. Религиските заедници не може да се регистрираат во државата, а мисионерите не можат да ги обавуваат своите задачи, освен оние хуманитарните.
Самиот закон во државата вели дека тој кој проповедува друга религија освен Исламот ќе биде затворен. Ова ја прави државата со слаб индекс на демократија, почитување на основните човекови права и ја става во групата на земји каде се прогонуваат религиските заедници кои се малцинство.
2 Поврзано
* Прогон на Христијаните
* Универзална декларација за основните човекови права
* Комори
Христијанството во Гвинеја-Бисао

Христијанството во Гвинеја-Бисао е втората најголема религија во државата, веднаш по Исламот. Околу 10% од населението се Христијани, или околу 153.300 жители. Вкупното население на државата е 1,533,964 жители Според другите извори, Христијаните сочинуваат од 5 до 13% од населението.
Гвинеја-Бисао е единествената муслиманска држава каде се зборува португалскиот јазик. Најбројни се Католиците, а потоа следуваат Протестантите. Христијаните претежно се наоѓаат во урбаните средини, како на пример Бисао и останатите градови. Странски мисии во државата оперираат слободно, без некакви ограничувања. Државата гарантира слобода на верско изјаснување и владата општо гледано го почитува тоа.
1 Римокатоличка црква
Повеќето од Христијаните во Гвинеја-Бисао се Католици, околу 125,000.
Во државата има две бискупии:
*Бискупоија Бафата
*Бискупија Бисао
2 Поврзано
*Гвинеја-Бисао
*Религија во Гвинеја-Бисао
* Христијанство
Базилика во Јамусукро

Базиликата на Нашата Мајка на мирот во Јамусукро (|Basilique Notre-Dame de la Paix de Yamoussoukro) е римокатоличка базилика посветена на Богородица. Базиликата се наоѓа во главниот град на Брегот на Слоновата Коска, Јамусукро. Базиликата била изградена во периодот од 1985 до 1989 година и чинела околу 300 милиони американски долари. Куполата и стилот биле инспирирани од Базиликата на Св. Петар во Ватикан, но не е реплика. Базиликата била осветена на 10 септември 1990 година од папата Јован Павле II. Базиликата не е катедрала и така седиштето на бискупот на Бискупијата на Јамусукро е катедралата Св. Августин.
Според Гинис, оваа базилика е најголема црква во светот. Базиликата има вкупна површина од 30.000 метри квадратни и висока е 158 метри. Базиликата има капацитет од 18.000 верници.
1 Поврзано
* Список на најголеми цркви во светот
* Јамусукро
* Христијанство во Брегот на Слоновата Коска
Изар

Изар (|Isar) — река во покраините Тирол (Австрија) и Баварија (Германија). Извира во венецот Карвендел на Алпите во Тирол. Навлегува во Германија кај Митенвалд и тече низ Бад Телц, Минхен и Ландсхут, па се влева во Дунав кај Дегендорф. Долга е 295 км и со тоа четврта по големина во Баварија, по Дунав, Ин и Мајна. Важи за втора најзначајна притока на Дунав во Германија, по Ин.
1 Географија
Сливот на Изар опфаќа значаен дел од Алпите и делови од Карвендел на североисток кон Дунав, и потоа кон Црното Море. Зафаќа површина од преку 9.000 км<sup>2</sup>. Поради зимските снегови на Алпите, реката е мошне полноводна на пролет, откако ќе се стопат. Просчениот истек изнесува 175 км<sup>2</sup>/с и по тоа е слична на останатите средноголеми реки во Германија како Мозел, Лех и Мајна.
Најголеми притоки се Ампер и Лојзах, а има и повеќе помали, како Лојташ, Јахен, Дирах, Дорфен, Земпт и Пфетрах.
Христијанството во Буркина Фасо

Христијанството во Буркина Фасо е една од двете најголеми религии во државата. Другата е Исламот, која е нешто поголема од Христијанството. Двете религии се под силно влијание на анимизмот и локалните религии. Проценките велат дека од 20 до 30 проценти од населението на државата се Христијани. Популарна буркинска изрека вели дека „50% од населението се Христијани, 50% се Муслимани, а 100% Анимисти“. Ова ја покажува религиската слика на државата на сликовит начин.
1 Состојба
Најголема христијанска црква во државата е Римокатоличката црква, која започнала со работа во 1900 година. Таа има добар раст во однос на бројот на нови верници, каде се забележуваат 12.000 нови верници секоја година. Најголем успех има меѓу народот Моси.
2 Римокатоличка црква
Римокатоличката црква е најголема црковна организација во земјата и е поделена на:
*Архибискупија Бобо-Диуласо
**Бискупија Банфора
**Бискупија Дедугу
**Бискупија Диебугу
**Бискупија Гауа
**Бискупија Нуна
*Архибискупија Купела
**Бискупија Дори
**Бискупија Фада Нгорма
**Бискупија Каја
**Бискупија Тенкодого
*Архибискупија Уагадугу
**Бискупија Кудугу
**Бискупија Манга
**Бискупија Уаигуја
3 Поврзано
* Буркина Фасо
* Религија во Буркина Фасо
* Христијанство
Долна Австрија

Долна Австрија (|Niederösterreich) — една од деветте сојузни покраини во Австрија, која се наоѓа во нејзиниот североисточен дел. Зафаќа површина од 19.177 квадратни километри и тука живеат околу 1.612.000 жители. Главен град е Санкт Пелтен.
1 Положба
Долна Австрија го зазема североисточниот дел на Австрија. Се граничи со:
*на север - Чешка
*на исток - Словачка
*на југ - Штаерска
*на југоисток - Градиште
*на запад - Горна Австрија
*енклава - Виена
2 Географија
Со површина од 19.177 квадратни километри, Долна Австрија е најголема покраина во Австрија. Според релјефот, северниот и источниот дел се во склоп на Виенската Котлина, а на југ и запад се протегаат Алпите. Климата е претежно континентална, само во повисоките делови е планинска. Водите ги застапуваат многу реки, од кои најпозната е Дунав која течи во средишниот дел и негова најпозната притока е реката Морава.
3 Население
Со над 1,6 милиони жители и густина на населеност од 86 жители/км2 Долна Австрија е втора по бројност покраина во Австрија. Најголемиот дел од населението го сочинуваат Австријци, но во последните години има и многу доселеници од сите поранешни југословенски републики и од Турција.
Горна Австрија

Горна Австрија (|Oberösterreich) — една од деветте сојузни покраини во Австрија која се наоѓа во северниот дел на државата. Зафаќа површина од 11.982 квадратни километри и тука живеат над 1.413.000 жители. Главен град е Линц.
1 Положба
Горна Австрија се наоѓа во Северна Австрија и се граничи со:
*на север: Чешка
*на исток: Долна Австрија
*на југ: Штаерска
*на запад: Германија
*на југозапад: Салцбург
2 Географија
Со површина од 11.982 квадратни километри, Горна Австрија е четврта по големина покраина во Австрија. Според релјефот, поделена е на три целини: во северниот дел има пониски и средновисоки планини, во средишниот дел се простира висорамнина низ која тече реката Дунав, а пак во јужниот дел е претежно планински. Климата е претежно континентална, само во највисокиот дел има планинска клима. Во средниот дел на покраината тече Дунав, која низ покраината има многу притоки од кои најпознати се Ин и Енс.
Куп на Македонија во кошарка 2012

Купот на Македонија 2012 - 20. издание на Купот на Македонија во кошарка. Завршниот турнир се одиграл во спортскиот центар Борис Трајковски во Скопје во организација на КК Торус СЦБТ. Во ова издание првак бил МЗТ Аеродром.
1 Место на одржување
Скопје
Спортски центар Борис Трајковски
Капацитет: 8,000
2 Квалификации
2.1 Пласман
Пласман на екипите од Првата лига по осум одиграни натпревари.
Место, Екипа, Забелешка
1., Фени Индустри
8., Торус СЦБТ
3, МЗТ Аеродром
4., Куманово 2009
5., Лирија
6., Вардар, Пласман во квалификации
7., АБА Струмица, Пласман во квалификации
8., Работнички
9., Кожув, Пласман во квалификации
Пријавена екипа од Втората лига
10., Водно Санс Апаве, Пласман во квалификации
3 Завршен турнир
3.1 Ждрепка
Излекувањето на паровите се извршило на 27 февруари 2012. Ждребувањето било полудиригирано со екипи носители и екипи неносители.
Носители, Неносители
Фени Индустри, Лирија
Торус СЦБТ, Вардар
МЗТ Аеродром, Работнички
Куманово 2009, Кожув
3.2 Финале
Победник воКупот на Македонија 2012
МЗТ Аеродром 5. титула
4 Признанија
* Најкорисен играч на финалето - Тодор Гечевски
5 Поврзано
* Прва македонска кошаркарска лига 2011/12
* Втора македонска кошаркарска лига 2011/12
* Суперкуп на Македонија 2011
Мајенбург

Мајенбург (|Meyenburg) — град во округот Пригниц, во сојузната покраина Бранденбург, Германија. Се наоѓа 23 километри северозападно од Витшток и 18 километри североисточно од Прицвалк. Градот претставува административно седиште на истоимената општинска заедница.
Белуџиски јазик

Белуџискиот е западноирански јазик, од групата на индоирански јазици од семејството на индоевропски јазици. Белуџискиот е мајчин јазик на Белуџите во регионот Белуџистан во Иран и Пакистан. Исто така, за некои Брахуи јазикот е втор јазик. Белуџискиот е еден од деветте службени јазици во Пакистан и покраински јазик во Иран.
1 Класификација
Белуџискиот е дел од групата на северозападни ирански јазици, кои пак се дел од западноиранските јазици од поголемата група на ирански јазици. Иранските јазици се дел од индоевропските јазици. Белуџискиот е сроден со останатите северозападни ирански јазици, како што е курдскиот јазик на пример. Врз јазикот се забележува влијание од останатите јазици во Пакистан, како што е синдскиот јазик на пример.
2 Фонологија
2.1 Самогласки
Белуџискиот има најмалку осум самогласки: пет долги самогласки и три кратки. Долгите се , , , , и . Кратките се , и .
2.2 Согласки
, уснени, забни, алвеоларни, ретрофлексни, палатоалвеоларни, палатални, веларни, глотални
екплозивни
африкативни
фрикативни, ,
треперливи,
носни
апроксимантни
Белешки
3 Дополнителни информации
Фонологија
*
Граматика
* Axenov, Serge. 2006. ''The Balochi language of Turkmenistan: A corpus-based grammatical description.'' Uppsala, Sweden: Acta Uppsala Universitet.
* Barker, Muhammad A. & Aaqil Khan Mengal. 1969. ''A course in Baluchi.'' Montreal: McGill University.
* Collett, Nigel A. 1983. ''A grammar, phrase book, and vocabulary of Baluchi.'' Abingdon: Burgess & Son.
* Farrell, Tim. 1989. ''A study of ergativity in Balochi.' M.A. thesis: School of Oriental & African Studies, University of London.
* Farrell, Tim. 1990. ''Basic Balochi: An introductory course. Naples: Instituto Universitario Orientale, Dipartimento di Studi Asiatici.
* Farrell, Tim. 1995. Fading ergativity? A study of ergativity in Balochi. In David C. Bennett, Theodora Bynon & B. George Hewitt (eds.), ''Subject, voice, and ergativity: Selected essays'', 218–243. London: School of Oriental and African Studies, University of London.
* Gilbertson, George W. 1923. ''The Balochi language. A grammar and manual.'' Hertford: Stephen Austin & Sons.
* Gilbertson, George W. 1925. ''English-Balochi colloquial dictionary.'' Hertford: Stephen Austin & Sons.
* Jahani, Carina. 1990. ''Standardization and orthography in the Balochi language''. Studia Iranica Upsaliensia. Uppsala, Sweden: Almqvist & Wiksell Internat.
* Jahani, Carina. 2000. ''Language in society: Eight sociolinguistic essays on Balochi.'' Uppsala, Sweden: Acta Universitatis Upsaliensis.
* Korn, Agnes. 2009. Marking of arguments in Balochi ergative and mixed constructions. In Simin Karimi, VIda Samiian & Donald Stilo (eds.) ''Aspects of Iranian Linguistics,'' 249–276. Newcastle upon Tyne (UK): Cambridge Scholars Publishing.
Путлиц-Берге

Путлиц-Берге (|Putlitz-Berge) — општинска заедница во округот Пригниц, во Бранденбург, Германија. Нејзиното седиште е во Путлиц.
Општинската заедница Путлиц-Берге се состои од следниве општини:
# Берге
# Гилиц-Рец
# Пиров
# Путлиц
# Триглиц
Христијанството во Маврициус

Христијанството во Маврициус е втората најголема религија во земјата, прва е Хиндуизмот. Во Маврициус, 32.2% од населението се Христијани. Од овие, 23.6% се Католици.
1 Историја
Христијанството за првпат пристигнало на островот со неговите први жители, Холанѓаните. Сепак, Холанѓаните го напуштиле островот во 1710 година. Кога Французите пристигнале на Маврициус, христијанството повторно пристигнало во 1715 година. Од 1723 година на островот се донел закон каде се наредило секој роб кој бил донесен на островот морало да биде покрстен Католик. Изгледа дека овој закон не бил строго почитуван. Британците го презеле островот од Французите и пробале да го преобратат населението во Протестантство.
2 Наводи
3 Поврзано
* Маврициус
* Христијанство
* Религија во Маврициус
Рамсарска конвенција

Рамсарска конвенција (полн назив: „Конвенција за водните живеалишта од меѓународна важност, особено за водните птици“) — меѓународен договор за заштита и одржливо користење на водните живеалишта (моклишта) со цел да се спречи нивното уништување и да се нагласи нивната еколошка стопанска, културна, научна и рекреативна вредност. Наречена е по градот Рамсар во Иран, каде е потпишана во 1971 г.
Македонија има две рамсарски места: Преспанското и Дојранското Езеро. Во 1994 г. е основан и Македонскиот рамсарски комитет.
1 За конвенцијата
Конвенцијата е осмислена и усвоена од 21 држава на собирот во градот Рамсар на 2 февруари 1971 г., чиј домаќин било Министерството за животна околина на Иран. Стапила на сила на 21 декември 1975 г.
На 2 ноември 2013 г. постоеле 2.168 рамсарски места во 168 држави. Местата имаат вкупна површина од 206.632.105 хектари. Највеќе заведени места има Велика Британија (169), а најголем удел по површина има Канада (130.000 км²). Дефиницијата за водно живеалиште е прилично широка: морски подрачја не подлабоки од 6 м при осека, мочуришта, езера, езерца, оризарници и солани.
Потписниците се состануваат на секои три години, почнувајќи од 1980 г. Досега на собирите се усвоени два амандмана во 1982 и 1987 г.
Организацијата има постојан комитет, стручен одбор и секретаријат. Седишето се наоѓа во Гланд, Швајцарија, во кое е сместен и Меѓународниот сојуз за заштита на природата (МСЗП). Соработува со разни еколошки организации за подобар успех во делувањето.
2 Поврзано
* Светски ден на мочуриштата
Христијанството во Џибути

Христијанството во Џибути е малцинска религија во државата. Во Џибути околу 6% од населението се Христијани (околу 25.000 луѓе), а државата има околу 923.000 жители (според проценките за 2012). Христијаните се претежно Етиопјани или Европејци. Повеќето од Христијаните се дел православни или католици. Уставот на Џибути гарантира слобода на верско изразување, но сепак Исламот е државна религија. Според последните извештаи во државата немало затвореници поради тоа што биле Христијани. Забележана е толеранција меѓу религиите. Проповедувањето на други религии меѓу Муслиманите е забрането и луѓето кои се преобратуваат во Христијанство се плашат од прогон.
1 Состојба
3.2% од населението се православни. 0.07% до 1% од населението се протестанти. Во државата има околу 7.000 Католици. Единствената бискупија во државата е католичката Бискупија во Џибути. Бискупијата е поделена на 5 парохии.
2 Поврзано
*Христијанство
*Џибути
*Религија во Џибути
Христијанството во Мавританија

Христијанството во Мавританија е малцинска религија. Во државата има околу 4.500 Христијани, Католици. Целата територија на Мавританија е една бискупија, Римокатоличка бискупија во Нуакшот. Во државата нема повеќе од 200 Протестанти, меѓу кои и странци.
И покрај строгиот државен закон и терор против евангелизацијата, мавританските Христијани растат во бројот и се проценува дека има од 400 до 1000 етнички мавритански Христијани. Во еден период од осум месеци, Miracle Channel, норвешко-шведски ТВ канал, емитувал христијански собири во мавританската пустина со по над 160 луѓе.
1 Прогон врз Христијаните
Распространувањето на христијанската книжевност и евангелизацијата на Муслиманите во државата е забранета. Библиите ретко се печатат и се распространуваат. Државната опресија вклучува и апсење на Христијани поради нивните верувања. Има и затворање на цркви. Преобратот од Ислам во Христијанство е казниво со смрт и другите религии не се признати од државата. Сето ова ја прави државата една од најнеразвиените во светот со еден од најнискиот индекс на демократија, слобода на верско изразување и почитување на основните човекови права.
2 Поврзано
*Прогон на Христијаните
* Универзална декларација за основни човекови права
* Мавританија
Кизил (река)

Кизил или Кизилирмак (|Kızılırmak = „Црвена Река“), во антиката наречена Халис (|Ἅλυς) — најдолга река во Турција што извира и завршува во земјата. Искористена е за хидроенергетски потреби и наводнување на оризови полиња, но не е пловна.
1 Географија
Реката е долга вкупно 1.355 км. Извира во Источна Анадолија и тече на запад, свртува на југозапад, па образува широк лак. Продолжува на запад, па на северозапад, минувајќи североисточно од езерото Туз, а потоа на север и североисток, каде ѝ се придружува големата притока Делиџе. Тече цик-цак до утоката на реката Деврез, а потоа назад кон североисток, се соединува со реката Ѓок и завршува во Црното Море. На Кизил се изградени браните „Бојабат“, „Алтанкаја“ и „Дербент“.
2 Историја
Хетитите реката ја нарекувале Мараш-шантија, и ја исцртувала западната граница на нивната татковина. Во класичната антика, Кизил претставувал граница помеѓу Мала Азија и остатокот од Азија, како и меѓу Понт и Пафлагонија. Крај реката се одиграла Битката кај Халис (28 мај 585 г. п.н.е.) како погранично подрачје помеѓу Лидија на запад и Медија на исток. Ова важело сè додоека лидискиот цар Крез не ја преминал реката во походот против Кир Велики во 547 г. п.н.е. Крез ја изгубил војната, и Персија се проширила сè до Егејското Море.
Путлиц

Путлиц (|Putlitz) — град во округот Пригниц, во сојузната покраина Бранденбург, Германија. Се наоѓа на 15 километри северозападно од Прицвалк и 35 километри североисточно од Витенберге. Градот претставува административно седиште на општинската заедница Путлиц-Берге.
1 Галерија
2 Меѓународни односи
Путлиц е збратимен со:
* Калтенкирхен, Германија
Зои Куш

Зои Куш (|Zoey Kush) (родено име Тамара Одел; декември 4, 1991) е американска порнографска глумица. Нејзината кариера за ја започнува во 2010 на возраст од 19 година.
1 Филмографија
*Moms Bang Teens 3 (2013)
*Corrupt Schoolgirls, Volume 2 (2012)
*All Natural Glamour Solos II (2012)
*Revenge of the Petites (2012)
*Boffing the Babysitter 11 (2011)
*Angel Face (2011)
*Lusty in Lingerie (2011)
*Poor Little Shyla (2011)
*Lesbian Triangles 20 (2011)
*Imperfect Angels 9 (2010)
Синхалски јазик

Синхалскиот (සිංහල '''' /ˈsiŋɦələ/), или понекогаш наречен синхалезиски, е индоариски јазик, од групата на индоирански јазици од семејството на индоевропски јазици. Јазикот е мајчин јазик на Синхалите, доминантната етничка група на Шри Ланка. Синхалскиот е национален и службен јазик на Шри Ланка. На Шри Ланка околу 16 милиони Синхали го зборуваат како мајчин јазик, а како втор јазик го зборуваат околу 3 милиони луѓе. Синхалскиот се пишува на синхалска азбука. Најсроден на синхалскиот јазик е малдивскиот, но не се меѓусебно разбирливи. Двата јазика ја сочинуваат подгрупата островски индоариски јазици од групата на јужни индоариски јазици.
1 Етимологија
Зборот 'sinhala' потекнува од санскритскиот јазик, што пак одговара со средно индоарискиот поим 'Sīhala'; всушност 'синхала' е 'хела' или '(h)eḷu'. Двата поима го содржат зборот 'simha' или 'sīha' што значи „лав“. Според легендата, Синхабаху бил син на принцезата од Ванга и еден лав. Тој го убил неговиот татко и станал крал на Ванга. Неговиот син, Виџаја ќе пребегне од северна Индија во Ланка. Зборот 'la' се поврзува со значањето “обзема, зграпчува“, па така целосното име во слободен превод би било „фаќач на лав“ или „убиец на лав“. Сепак нема цврсти докази за ова, освен за поимот „лав“.
2 Развој
Развојот на синхалскиот јазик е поделен на 4 етапи:
* синхала пракрит (до 3 век)
* прасинхалски (3 - 7 век)
* средновековен синхалски (7 - 12 век)
* современ синхалски (12 век - денес)
3 Фонологија
, уснени, забно/алвеоларни, ретрофлексни, палатални, веларни, глотални
носни
експлозивни безвучни
звучни
пренасализирани
фрикативни
ротички
апроксимантни
, предни, централни, задни
долги, кратки, долги, кратки, долги, кратки
затворени
средни,
отворени
име= Синхалски јазик
4 Наводи
5 Поврзано
* Шри Ланка
* Синхали
* Индоариски јазици
6 Дополнителни информации
* Gair, James: ''Sinhala and Other South Asian Languages'', New York 1998.
* Gair, James and Paolillo, John C.: ''Sinhala'', München, Newcastle 1997.
* Geiger, Wilhelm: ''A Grammar of the Sinhalese Language'', Colombo 1938.
* Karunatillake, W.S.: ''An Introduction to Spoken Sinhala'', Colombo 1992 [several new editions].
* Clough, B.: ''Sinhala English Dictionary'', 2nd new & enlarged edition, New Delhi, Asian Educational Services, 1997.
***
Христијанството во Сомалија

Христијанството во Сомалија е малцинска религија. Доминантна религија е Исламот. Во Сомалија има околу 1.000 Христијани, а за споредба државата има околу 8 милиони луѓе. Повеќето Христијани се Сомалиски Банту, и се дел од евангелската Назаренска црква. Целата територија на Сомалија е една католичка бискупија, Бискупија во Могадишу.
Според бискупијата, во 2004 во државата има околу 100 Католици, а во 1950 имала 8.500. Триесет години претходно, во 1913, во државата и речеси да немало Христијани. Немало ниту католички мисии во Италијански Сомалиленд.
1 Прогон на Христијаните
Поради Сомалиската граѓанска војна во јужните делови на земјата, Христијаните се соочуваат со прогон, а понекогаш и со смрт. Во државата нема цркви или легална заштита на Христијаните. Забележани се подземни цркви за своите обреди. Паравоените единици во државата ги пљчкосуваат и уништуваат христијанските гробови, што не е случај со муслиманските. Во август 2009 година, Меѓународната христијанска грижа забележала дека 4 Христијани кои помагале на деца-сираци биле обезглавени од исламски екстремисти бидејќи не сакале да станат Муслимани. Сето ова, државата ја прави лабава, со најнизок индекс на демократија, верска слобода и почитување на основните човекови права.
2 Поврзано
* Прогон на Христијаните
* Универзална декларација за основните човекови права
* Сомалија
Малдивски јазик

Малдивски јазик dv = дивехи) — индоариски јазик, од групата на индоирански јазици од семејството на индоевропски јазици. Јазикот се зборува главно на Малдивите од околу 350.000 жители. Исто така, малдивскиот е мајчин јазик на околу 10.000 жители на островите Миникој во Индија. Јазикот се пишува со писмото тана. Писмото и јазикот се службени во малата островска држава Малдиви.
Малдивскиот е сроден со синхалскиот јазик, но не се многу разбирливи меѓусебно. Голем број јазици влијаеле при развојот на јазикот во сегашната форма, меѓу кои најмногу арапскиот.
1 Потекло на поимот
Македонскиот назив за јазикот потекнува од името на државата - Малдиви. На малдивски, јазикот е познат како ''Dhivehi'' (малдивски) или ''Dhivehi-bas'' (малдивски јазик). Самиот збор ''Dhivehi'' е составен од два збора ''Dhiv+ vehi'' и значат „островјани“. Зборот ''bas'' значи „јазик“. Така, во буквален превод името значи „јазик на островјаните“.
2 Потекло
Малдивскиот е индоариски јазик, кој е најсроден со синхалскиот јазик од Шри Ланка. Малдивскиот е најјужниот индоариски јазик. Заедно со синхалскиот, малдивскиот сочинува една подгрупа на јужните индоариски јазици, наречена островски индоариски јазици. Сепак, синахалскиот и малдивскиот не се меѓусебно разбирливи. Порано се верувало дела малдивскиот потекнува од синхалскиот, но во скоро време се предложила теоријата дека јазикот потекнува од махараштри пракрит.
3 Географска распоространетост
Повеќето од луѓето кои зборуваат на малдивски живеат на Малдивите, каде е национален јазик. Сепак, има мал број малдивски говорници на Минакој во Индија.
3.1 Статус
Јазикот е службен само на Малдивите. Како полуслужбен стгатус има во територијата Лакшадвеп во Индија.
4 Фонологија
Фонолошкиот систем на малдивскиот е сличен со тој на останатите јужноиндиски јазици.
име= Малдивски јазик
5 Примери
малдивски, транскрипција, македонски
ސުވާސްތީ, ''Suvasthee'', добре дојде
ޝުކުރިއްޔާ, ''Shukuriyyaa'', благодарам
ނޫން, ''Noon'', не
6 Поврзано
* Малдиви
* Тана (писмо)
* Индоариски јазици
7 Дополнителни информации
* .
* .
* .
* .
* .
* .
* .
* .
** .
* .
* .